Oficiālais Vēstnesis L 032 , 05/02/2004 Lpp. 0015 - 0016



Komisijas lēmums (2004. gada 28. janvāris), ar kuru groza C pielikumu Padomes Direktīvai 92/51/EEK par otro vispārējo sistēmu profesionālās izglītības un mācību atzīšanai, lai papildinātu Direktīvu 89/48/EEK (paziņots ar dokumenta numuru C(2003) 5381) (Dokuments attiecas uz EEZ) (2004/108/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 18. jūnija Direktīvu 92/51/EEK par otro vispārējo sistēmu profesionālās izglītības un mācību atzīšanai, lai papildinātu Direktīvu 89/48/EEK [1], un jo īpaši tās 15. pantu, ņemot vērā Vācijas, Itālijas, Austrijas un Apvienotās Karalistes iesniegtos pieprasījumus, tā kā: (1) Vācija, Itālija, Austrija un Apvienotā Karaliste iesniegušas pamatotus pieprasījumus grozījumiem Direktīvas 92/51/EEK C pielikumā. (2) Vācija pieprasījusi papildināt profesionālo nosaukumu "darba terapeits" ("Beschäftigungs– und Arbeitstherapeut") ar profesionālo nosaukumu "ergoterapeits" ("Ergotherapeut"). Ar 1976. gada 25. maija Darba terapijas likuma (Beschäftigungs– und Arbeitstherapeutengesetz) grozījumiem 1994. gada 8. marta versijā, kas stājās spēkā 1999. gada 1. janvārī, ieviesa profesionālo nosaukumu "ergoterapeits" ("Ergotherapeut") lietošanai līdztekus esošajam nosaukumam. (3) Itālija ir pieprasījusi izņemt norādi uz hiropēdu ("podologo"), jo Ministra 1994. gada 14. septembra Dekrētā (Decreto ministeriale) Nr. 666 noteikta hiropēdu profesionālā kvalifikācija un paredzēts, ka minētās profesijas iegūšanai obligātajām mācībām jāietver universitātes diploms, kura iegūšanai vajadzīgi trīs gadi. Pēc minētā dekrēta stāšanās spēkā hiropēda profesija ietilpst Padomes 1988. gada 21. decembra Direktīvas 89/48/EEK par vispārēju sistēmu tādu augstākās izglītības diplomu atzīšanai, ko piešķir par vismaz trīs gadu profesionālo izglītību [2], darbības jomā. (4) Austrija ir pieprasījusi pievienot divas jaunas profesijas grāmatvedības jomā: "komercgrāmatvedis" ("gewerblicher Buchhalter") saskaņā ar 1994. gada Tirdzniecības, amatniecības un rūpniecības likumu (Gewerbeordnung 1994) un "neatkarīgais grāmatvedis" ("selbständiger Buchhalter") saskaņā ar 1999. gada Likumu par profesijām publiskās grāmatvedības jomā (Bundesgesetz über die Wirtschaftstreuhandberufe 1999). Ir iesniegtas mācību programmas. Ņemot vērā šīs kvalifikācijas specializāciju un atbildību, tā jāuzskata par salīdzināmu ar diplomu. (5) Austrija pieprasījusi izslēgt no C pielikuma reklāmas aģentūru ("Werbeagentur") darbību sakarā ar reformu 1997. gada Likumā par profesijām, BGB1. I Nr. 63/1997 (Gewerbeordnungsnovelle 1997, BGBl. I No 63/1997), jo minēto darbību likums vairs nereglamentē. (6) Apvienotā Karaliste pieprasījusi pievienot "sertificēta veterinārmedicīnas māsa" ("listed veterinary nurse") profesiju National Vocational Qualification (NVQ) 3. līmenim Apvienotajā Karalistē, ņemot vērā izmaiņas Apvienotās Karalistes izglītības prasībās attiecībā uz šo profesiju. Qualifications and Curriculum Authority (QCA) ir akreditējusi The Royal College of Veterinary Surgeons kā atbilstīgu izglītības sniedzēju. Direktīvas 92/51/EEK C pielikums jau ietver minētā līmeņa NVQ kvalifikācijas. (7) Tādēļ attiecīgi jāgroza Direktīva 92/51/EEK. (8) Šajā direktīvā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 92/51/EEK 15. pantu, IR PIEŅĒMUSI ŠO LĒMUMU. 1. pants Direktīvas 92/51/EEK C pielikumu groza saskaņā ar šā lēmuma pielikumu. 2. pants Šis lēmums ir adresēts dalībvalstīm. Briselē, 2004. gada 28. janvārī Komisijas vārdā — Komisijas loceklis Frederik Bolkestein [1] OV L 209, 24.7.1992., 25. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.). [2] OV L 19, 24.1.1989., 16. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2001/19/EK (OV L 206, 31.7.2001., 1. lpp.). -------------------------------------------------- PIELIKUMS Direktīvas 92/51/EEK C pielikumu groza šādi. 1. Tekstu 1. punktā "Vidējā medicīniskā personāla un bērnu aprūpes mācību kursi" groza šādi: a) apakšpunktā "Vācijā" ievilkumu "– darba terapeits ("Beschäftigungs– und Arbeitstherapeut")" aizstāj ar ievilkumu "– darba terapeits/ergoterapeits ("Beschäftigungs– und Arbeitstherapeut/Ergotherapeut")"; b) apakšpunktā "Itālijā" ievilkumu "– hiropēds ("podologo")" svītro. 2. Tekstu 4. punktā "Tehnikas nozare", apakšpunktā "Austrijā" groza šādi: a) pievieno šādus ievilkumus: i) "– komercgrāmatvedis ("gewerblicher Buchhalter") saskaņā ar 1994. gada Tirdzniecības, amatniecības un rūpniecības likumu (Gewerbeordnung 1994)"; ii) "– neatkarīgais grāmatvedis ("selbständiger Buchhalter") saskaņā ar 1999. gada Likumu par profesijām publiskās grāmatvedības jomā (Bundesgesetz über die Wirtschaftstreuhandberufe 1999)", b) ievilkumu "– reklāmas aģentūra ("Werbeagentur")" svītro. 3. Tekstam 5. punktā "Apvienotās Karalistes kursi, kas akreditēti kā National Vocational Qualifications vai Scottish Vocational Qualifications" , apakšpunktā "Mācības šādās specialitātēs" pievieno šādu ievilkumu: "— sertificēta veterinārmedicīnas māsa ("listed veterinary nurse".)". --------------------------------------------------